turjo4nis/wikipedia-bn-dump-20250701 huggingface dataset:
ম্যান ভার্সেস ওয়াইল্ড

ম্যান ভার্সেস ওয়াইল্ড, আরও বলা হয় বর্ন সার্ভাইভর: বিয়ার গ্রাইল্স, আল্টিমেট সার্ভাইভাল, সার্ভাইবাল গেম, অথবা কথ্য হিসাবে কেবল বিয়ার গ্রাইল্স ইন দ্য ইউনাইটেড কিংডম হল একটি টেলিভিশন ধারাবাহিক সারভাইভাল সিরিজ, যেটির সঞ্চালনা করেন বিয়ার গ্রিলস| এটি প্রথমে চ্যানেল ৪ এ বর্ন সারভাইভর শিরোনামে সম্প্রচারিত হত| পরবর্তীতে ডিসকভারি চ্যানেল যুক্তরাজ্য শাখা এর সম্প্রচার স্বত্ব ক্রয় করে নেয়।

পটভূমি
সিরিজটির প্রতিটি এপিসোডে বেয়ার গ্রিলস কোন এক দুর্গম বন্য এলাকায় অভিযানে বের হন।শুরুতেই দেখানো হয় হেলিকপ্টার বা অন্য কোন উড়ন্ত বা অন্য যে কোন বাহন দ্বারা তাকে এবং তার শ্যুটিং টিমকে নির্ধারিত স্থানে নামিয়ে দেয়া হয়। শ্যুটিং টিম তার বেঁচে থাকার বিভিন্ন কলাকৌশল ও লোকালয়ে পৌছানোর তথ্যবহুল দৃশ্যাবলি ধারণ করে। প্রায় প্রতিটি পর্বেই বিয়ার গ্রিলস এক দিন ও এক রাতের সময় ব্যয় করেন। তবে কিছু পর্বে তিনি লোকালয়েও সারভাইভাল অভিযান প্রদর্শন করেন।

পর্বসমূহ

পর্বের তালিকা

মৌসুম ১ (২০০৬ – ২০০৭)

মৌসুম ২ (২০০৭ – ২০০৮)

মৌসুম ৩ (২০০৮ – ২০০৯)

মৌসুম ৪ (২০০৯ – ২০১০)

মৌসুম ৫ (২০১০)

মৌসুম ৬ (২০১১)

মৌসুম ৭ (২০১১)

বিশেষ পর্ব

নামকরণের আঞ্চলিক ভিন্নতা
যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং ভারত এই প্রোগ্রামটিকে ম্যান ভার্সেস ওয়াল্ড নামে ডাকা হয়। তবে, অন্যান্য দেশে এটিকে অপর ভিন্ন ভিন্ন নামে নামকরণ করা হয়েছে। যেমন :  যুক্তরাজ্যের ডিসকভারি চ্যানেলে এটিকে বর্ন সারভাইভর: বিয়ার গ্রিলস নামে নামকরণ করা হয়েছে। এছাড়া একই নামে যুক্তরাজ্য থেকেও বিয়ার গ্রিলসের জীবনীভিত্তিক বই প্রকাশিত হয়েছে। মূলত এ সবগুলো সংস্করণই মুল ম্যান ভার্সেস ওয়াইল্ডের ক্ষুদ্র পরিবর্তিত সংস্করণ। ক্ষুদ্র পরিবর্তনটি সাধিত হয়েছে সংস্করণের শিরোনাম এনিমেশনে এবং বিয়ার গ্রিলসের নিজ কন্ঠে বলা ভূমিকা উপস্থাপনায়। এই দুটি বিষয় ছাড়া মোটামুটি অনুষ্ঠানের প্রায় সকল মৌলিক বিষয় সবগুলো সংস্করণেই অপরিবর্তিত রাখা হয়েছে।

সমালোচনা
বিখ্যাত এই সিরিজটির বিরুদ্ধে বহুবার অসংখ্য প্রতারণার অভিযোগ ওঠে। এর মধ্যে বেশ কিছু পর্বে একলা থাকার কথা বলে ক্যাম্প ইন্সট্রাক্টর সঙ্গে রাখা, দৃশ্যের প্রয়োজনে নিকটবর্তী এলাকা থেকে পশু ভাড়া করে আনা এবং ক্যামেরায় বণ্য জন্তু বলে মিথ্যাচার করা, বেয়ার গ্রিলস একটি অর্ধমৃত আগ্নেয়গিরির গিরিমুখে থাকা অবস্থায় কয়লা ও তেলের দ্বারা নকল ধোয়া তৈরি করা যাকে ক্যামেরার সামনে বিষাক্ত সালফার ডাই অক্সাইড হিসেবে বর্ণনা করা হয়, এরকম আরও অসংখ্য অভিযোগ আসতে থাকে। পরবর্তীতে ডিসকভারি চ্যানেল ও চ্যানেল ফোর অভিযোগ মেনে নেয় এবং পুনরায় এডিট করে কিছু পর্ব সম্প্রচার করে এবং ডিভিডি রিলিজ দেয় যাতে বলা হয়, দর্শকদের শেখার জন্য এই কৌশলগুলো গ্রহণ করা হয়েছে।  এতদস্বত্ত্বেও তারা বেশ কিছু পর্বে আর সংশোধন করে নি এবং পূর্বের অবস্থাতেই প্রচার চালিয়ে গিয়েছে।

তথ্যসূত্র

বহিঃসংযোগ
 Man vs. Wild Discovery Channel official site
 

টেলিভিশন ধারাবাহিক
ডিসকভারি চ্যানেলের অনুষ্ঠান
মহসিন শস্ত্রপাণি

মহসিন শস্ত্রপাণি (১৯ ডিসেম্বর, ১৯৪৫ - ২ মার্চ ২০১৯) বাংলাদেশের একজন রাষ্ট্রবিজ্ঞানী, সাংবাদিক, লেখক এবং রাজনৈতিক ও সাংস্কৃতিক আন্দোলনের সংগঠক। তিনি মার্কিসীয় রাষ্ট্রবিজ্ঞানে দীক্ষিত। যৌবনের প্রারম্ভেই তিনি সামাজিক শোষণ-বঞ্চনার অবসান এবং মানবিক সমাজ প্রতিষ্ঠার আন্দোলনে প্রত্যক্ষভাবে জড়িত হয়ে পড়েন। তিনি বাংলাদেশের গণ সাংস্কৃতিক আন্দোলনের অন্যতম পুরোধা ব্যক্তিত্ব। চীনা লেখক লু স্যুন সম্পর্কে গবেষক।

জীবন
মহসিন শস্ত্রপাণি-র জন্ম ব্রিটিশ ভারতে ১৯৪৫ খ্রিষ্টাব্দের ১৯ ডিসেম্বর তারিখে তার মাতৃক নিবাস বর্তমান বাংলাদেশের ঝিনাইদহ জেলার মহেশপুর উপজেলার কাজীরবেড় নামক গ্রামে। তার পিতা সৈয়দ আবদুল মুত্তালিব ও মাতা জাহানারা খাতুন। পিতা একজন হোমিওপ্যাথিক চিকিৎসক ছিলেন। মহসিন শস্ত্রপাণি পিতার পাঁচ সন্তানের মধ্যে প্রথম। ১৯৬৩ খ্রিষ্টাব্দে তিনি প্রথম ঢাকায় আসেন। কিছুদিন পরে আবার ঢাকার বাইরে চলে যান। সে সময়টাতে কুষ্টিয়া, যশোরেই বেশিরভাগ সময় কাটান।  তিনি পরে ১৯৬৬ সাল থেকে পুরোপুরি ঢাকায় বসবাস করা শুরু করেন। জীবনের প্রধান একটি অংশ, প্রায় ৩০ বছর, তিনি একাধারে সাংবাদিকতা ও প্রকাশনার সঙ্গে প্রত্যক্ষভাবে জড়িত ছিলেন। যে সকল পত্রিকায় তিনি কাজ করেছেন সেগুলো হলো: দৈনিক আজাদ, দৈনিক জনপদ এবং সাপ্তাহিক গণবাংলা। ১৯৭৯ খ্রিষ্টাব্দ থেকে ১৯৯০ পর্যন্ত তিনি মাসিক উন্মেষ পত্রিকার সম্পাদকের দায়িত্ব পালন করেছেন। এছাড়াও আমৃত্যু তিনি সাপ্তাহিক পত্রিকা নয়া দুনিয়া'র (অনিয়মিত) সম্পাদক-প্রকাশক ছিলেন। তিনি বাংলা একাডেমীর আজীবন সদস্য ছিলেন। তিনি দুবার চীন ভ্রমণ করেন, চীনা কম্যুনিষ্ট পার্টির আমন্ত্রণে। এছাড়া তিনি ইংল্যান্ড, ফ্রান্স, বেলজিয়াম, জার্মানি, অস্ট্রিয়া, সুইজারল্যান্ড, হল্যান্ড, আমেরিকা, কানাডা, নেপাল, ভুটান, ভারত ভ্রমণ করেছেন।

লেখালেখি ও প্রকাশনা
তার সাড়া জাগানো একটি গল্পসংকলন ১৯৮০ খ্রিষ্টাব্দে প্রকাশিত হয় যার নাম জনশ্রুতি। পরে এটার দুটি সংস্করণ প্রকাশিত হয়। তাঁর রচিত প্রথম উপন্যাস অন্তরিত লোকালয় মুক্তিযুদ্ধের সময় মূল কপিসহ ছাপানো সব কপি বিনষ্ট হয়, এখন আর কোন কপি নেই। তাঁর আরো একটি উপন্যাস জোছনায় কালো মেঘ যা পরে মূল নাম ধানমুট নামে ২০১৮ সালে প্রকাশিত হয়। তাঁর প্রকাশিত গ্রন্থের সংখ্যা ৩৪টি (কয়েকটি সম্পাদিতসহ)। 

তাঁর রচিত অন্য কয়েকটি গ্রন্থ হলো:

তথ্যসূত্র

বহিঃসংযোগ
মহসিন শস্ত্রপাণি প্রদত্ব "ড. আহমদ শরীফ স্মারক বক্তৃতা, ২০১৩"।
শিল্পী সংগ্রামী মহসিন শস্ত্রপাণি, ত্রৈমাসিক দেশকাল পত্রিকা, ১ম বর্ষ ১ম সংখ্যা অক্টোবর-ডিসেম্বর ২০১৮

১৯৪৫-এ জন্ম
২০১৯-এ মৃত্যু
বাংলাদেশী সাংবাদিক
বাংলাদেশী পুরুষ লেখক
বাংলাদেশী মার্ক্সবাদী
২০শ শতাব্দীর বাংলাদেশী রাজনীতিবিদ
ঝিনাইদহ জেলার ব্যক্তি
ডিসকভারি চ্যানেল (দ্ব্যর্থতা নিরসন)

ডিসকভারি চ্যানেল উল্লেখ করতে পারে:

টিভি চ্যানেল 
ডিসকভারি চ্যানেল, মার্কিন যুক্তরাষ্ট্রে
ডিসকভারি চ্যানেল (অস্ট্রেলিয়া)
ডিসকভারি চ্যানেল (কানাডা)
ডিসকভারি চ্যানেল (ডেনমার্ক)
ডিসকভারি চ্যানেল (ইউরোপ)
ডিসকভারি চ্যানেল (ফিনল্যান্ড)
ডিসকভারি চ্যানেল (Flanders)
ডিসকভারি চ্যানেল (ফ্রান্স)
ডিসকভারি চ্যানেল (জার্মানি)
ডিসকভারি চ্যানেল (হাঙ্গেরি)
ডিসকভারি চ্যানেল (ইতালি)
ডিসকভারি চ্যানেল (আয়ারল্যান্ড)
ডিসকভারি চ্যানেল (মেক্সিকো)
ডিসকভারি চ্যানেল (মধ্যপ্রাচ্য)
ডিসকভারি চ্যানেল (নেদারল্যান্ডস)
ডিসকভারি চ্যানেল (নরওয়ে)
ডিসকভারি চ্যানেল (পোল্যান্ড)
ডিসকভারি চ্যানেল (রোমানিয়া)
ডিসকভারি চ্যানেল (রাশিয়া)
ডিসকভারি চ্যানেল (দক্ষিণ পূর্ব এশীয় টিভি চ্যানেল)
ডিসকভারি চ্যানেল (স্পেন)
ডিসকভারি চ্যানেল (সুইডেন)
ডিসকভারি চ্যানেল (ইউকে টিভি চ্যানেল)

অন্যান্য 
ডিসকভারি চ্যানেল প্রো সাইক্লিং টিম
ডিসকভারি চ্যানেল দূরবীক্ষণ
ডিসকভারি চ্যানেল তরুণ বিজ্ঞানী চ্যালেঞ্জ
পুমা



প্রাণী 

 পুমা (জেনাস), ফেলিডে পরিবারের একটি গণ
 পুমা (প্রজাতি) বা কুগার, একটি বড় বিড়াল

ব্যবসা এবং প্রতিষ্ঠান 

 পুমা (ব্র্যান্ড), একটি বহুজাতিক জুতা এবং ক্রীড়া পোশাক কোম্পানি
 পুমা এনার্জি, একটি মধ্য ও নিম্নধারার তেল কোম্পানি
 পিপল ইউনাইটেড মিনস অ্যাকশন, মূলত "পার্টি ইউনিটি মাই অ্যাস" নামে নামকরণ করা হয়েছিল, ২০০৮ সালের মার্কিন প্রেসিডেন্ট নির্বাচনের সময়ের একটি রাজনৈতিক অ্যাকশন কমিটি

ভাষা 

 পুমা ভাষা, নেপালের একটি ভাষা
 তেনু ভাষা বা পুমা, সলোমন দ্বীপপুঞ্জের একটি ভাষা

মানুষ 

 কার্লোস ল্যান্ডিন মার্টিনেজ,  এল পুমা, মেক্সিকান ড্রাগ লর্ড
 জোসে লুইস রদ্রিগেজ (জন্ম ১৯৪৩),  এল পুমা, ভেনেজুয়েলার গায়ক ও অভিনেতা
 পুমা কিং (জন্ম ১৯৯০),  পুমা, মেক্সিকান কুস্তিগির
 পুমা সুইডে (জন্ম ১৯৭৬), সুইডিশ পর্নোগ্রাফিক অভিনেত্রী
 রিকোশেট (কুস্তিগির) (জন্ম ১৯৮৮),  পুমা, আমেরিকান কুস্তিগির
 টি.জে. পারকিন্স (জন্ম ১৯৮৪),  পুমা, আমেরিকান কুস্তিগির

স্থান 

 পুমা (গ্রাম), সলোমন দ্বীপপুঞ্জ
 পুমা (তানজানিয়ান ওয়ার্ড)

খেলাধুলা 

 পুমাস (কারি কাপ), দক্ষিণ আফ্রিকার একটি রাগবি ইউনিয়ন দল যা এমপুমালাঙ্গা প্রদেশের প্রতিনিধিত্ব করে
 লস পুমাস, আর্জেন্টিনার জাতীয় রাগবি ইউনিয়ন দল
 পুমাস দে লা ইউএনএএম বা ক্লাব ইউনিভার্সিদাদ ন্যাসিওনাল, একটি মেক্সিকান লিগ ফুটবল ক্লাব

বিজ্ঞান ও প্রযুক্তি 

 পুমা (মাইক্রোআর্কিটেকচার), এএমডির একটি কম্পিউটার মাইক্রোআর্কিটেকচার
 পুমা (ওয়েব সার্ভার), একটি এইচটিটিপি ওয়েব সার্ভার
 পুমা (হিউলেট-প্যাকার্ড), এইচপি ১০০০সিএক্স পামটপ পিসি এর একটি সাঙ্কেতিক নাম
 ম্যাক ওএস এক্স পুমা বা ম্যাক ওএস এক্স ১০.১, একটি অপারেটিং সিস্টেম
 সমাবেশের জন্য প্রোগ্রামেবল ইউনিভার্সাল মেশিন, একটি শিল্প রোবটিক বাহু
 সুরক্ষিত ব্যবহারকারী মোড অডিও (পুমা), সুরক্ষিত মিডিয়া পথের একটি উপসেট, একটি ডিআরএম প্রযুক্তি
 অ্যাপোপটোসিসের পি৫৩ আপরেগুলেটেড মডুলেটর (পুমা), একটি প্রো-অ্যাপোপ্টোটিক প্রোটিন
 ইউরোপীয় মেডিসিন এজেন্সি দ্বারা পেডিয়াট্রিক-ব্যবহার বিপণন অনুমোদন (পুমা),

পরিবহন

বিমান 

 অ্যারো-সার্ভিস পুমা, একটি চকচকে অধিক আলোবিশিষ্ট বিমান
 মহাকাশ এসএ ৩৩০ পুমা, একটি হেলিকপ্টার
 বিডিসি অ্যারো পুমা, একটি কানাডিয়ান অধিক আলোবিশিষ্ট বিমান
 অ্যারোভাইরনমেন্ট আরকিউ-২০ পুমা, একটি আমেরিকান মানবহীন নজরদারি বিমান

মোটরগাড়ি 

 পুমা (গাড়ি প্রস্তুতকারক), একজন ব্রাজিলিয়ান, তারপর দক্ষিণ আফ্রিকান, স্পোর্টস গাড়ীর ব্র্যান্ড
 পুমা (কিট কার কোম্পানি), একটি ইতালিয় ব্র্যান্ড ডুন বগি এবং স্পোর্টস কিট-কার
 ফোর্ড পুমা (ক্রসওভার), একটি আমেরিকান-জার্মান সাবকমপ্যাক্ট সাভ
 ফোর্ড পুমা (স্পোর্ট কমপ্যাক্ট), একটি আমেরিকান-জার্মান কমপ্যাক্ট স্পোর্টস কুপ
 পার্সোনাল আরবান মোবিলিটি অ্যান্ড অ্যাকসেসিবিলিটি (পুমা), সেগওয়ে এবং জেনারেল মোটরসের একটি পরীক্ষামূলক যান

যুদ্ধ যানবাহন 

 পুমা (এএফবি), সাঁজোয়া যুদ্ধ যানের একটি ইতালিয় পরিবার
 পুমা (আইএফবি), একটি জার্মান পদাতিক যুদ্ধ বাহন
 পুমা সাঁজোয়া প্রকৌশল যান, একটি ইসরায়েলি যুদ্ধ প্রকৌশল যান
 পুমা এম২৬-১৫, দক্ষিণ আফ্রিকার একটি সাঁজোয়া কর্মী বাহক

অন্যান্য ব্যবহার 

 পুমা (ব্যান্ড), একটি নরওয়েজিয়ান পরীক্ষামূলক জ্যাজ এনসাম্বল
 পুমা (কমিক্স), কমিক বইয়ের একটি চরিত্র, টমাস ফায়ারহার্ট
 পাবলিক ইউজ মাইক্রোডেটা এরিয়া (পুমা), মার্কিন আদমশুমারি দ্বারা ব্যবহৃত ভৌগোলিক একক

আরও দেখুন 

 পুমা ইউমকো হ্রদ, তিব্বতের একটি হ্রদ
 পুমাপুঙ্কু, বলিভিয়ার তিওয়ানাকুর একটি প্রত্নতাত্ত্বিক স্থান

দ্ব্যর্থতা নিরসন পাতা
চর কুকরি-মুকরি বন্যপ্রাণী অভয়ারণ্য

চর কুকরি-মুকরি বন্যপ্রাণ অভয়ারণ্য বা চর কুকরি-মুকরি বন্যপ্রাণী অভয়ারণ্য বাংলাদেশের সবচেয়ে বৃহওম দ্বীপ ভোলা জেলায় অবস্থিত  একটি সংরক্ষিত বনাঞ্চল এবং বন্যপ্রাণের অভয়ারণ্য। ভোলা শহর থেকে এর দূরত্ব প্রায় ১২০ কিলোমিটার। বঙ্গোপসাগরের উপকন্ঠে মেঘনাও তেতুলিয়া নদীর মোহনায় কয়েকশ বছর আগে জেগে ওঠা চর কুকরি-মুকরিতে এই বনভূমির অবস্থান। এ বনে রয়েছে ১৫ হাজারেরও বেশি হরিণ। এ ছাড়া রয়েছে পাখি পরিযান, লাল কাঁকড়া, বুনো মহিষ, বানর, বন বিড়াল, মেছোবাঘ, ভোঁদড়, শিয়াল, বনমোরগসহ নানা প্রজাতির বন্য প্রাণী।

ইতিহাস 
১৯৮৯ সালের ১৪ মে বন বিভাগের তত্ত্বাবধানে প্রায় ৩ লাখ ৬০ হাজার একর জমিতে সংরক্ষিত শ্বাসমূলীয় ম্যানগ্রোভ জাতীয় বৃক্ষের বনায়ন শুরু হয়। বর্তমানে চরে বনভূমির পরিমাণ ৮৫৬৫ হেক্টর, যার মধ্যে ২১৭ হেক্টর জমি বন্য প্রাণীর অভয়াশ্রম এবং বসতি ও কৃষি আবাদের জন্য প্রায় ৪ হাজার ৮১০ হেক্টর জমি রয়েছে।

চিত্রশালা

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন
বাংলাদেশের বন্যপ্রাণী অভয়ারণ্য
বাংলাদেশের জাতীয় উদ্যান
টাংস্টেন

টাংস্টেন ( , , উলফ্রাম নামেও পরিচিত) একটি মৌলিক পদার্থ যার চিহ্ন( Symbol )  W ও পারমাণবিক সংখ্যা ৭৪। টাংস্টেন একটি দৃঢ়, দুষ্প্রাপ্য ধাতু। প্রকৃতিতে একে বিশুদ্ধ মৌল রূপে পাওয়া যায় না, তবে আকরিক যৌগ হিসেবে পাওয়া যায়। এর প্রধাণ আকরিক দুইটি-- উলফ্রামাইট ও শিলাইট। টাংস্টেনকে মৌল হিসেবে চিহ্ণিত করা হয় ১৮৭১ সালে এবং প্রথম নিষ্কাশন করা হয় ১৮৭৩ সালে। বিশুদ্ধ টাংস্টেন অত্যন্ত দৃঢ়, কিন্তু নমনীয়। এর গলনাংক ৩,৬৯৫ কেলভিন, যা মৌলসমূহের মধ্যে সর্বোচ্চ।  

বিদ্যুত-বাতির ফিলামেন্ট, এক্স-রে টিউবের টার্গেট ও ফিলামেন্ট ও টিআইজি ওয়েল্ডিং-এর ইলেকট্রোড হিসেবে টাংস্টেন-জাত শংকরের বহুল প্রচলন রয়েছে। ক্ষেপণাস্ত্রের ছেদন-ক্ষমতা বৃদ্ধির জন্যও টাংস্টেন ব্যবহৃত হয়। বিভিন্ন টাংস্টেন যৌগ রাসায়নিক বিক্রিয়ায় প্রভাবক হিসেবে ব্যবহৃত হয়।

প্যাটেন্ট বিতর্ক 
মার্কিন পদার্থবিদ উইলিয়াম কুলিজ জেনারেল ইলেকট্রিক কোম্পানিতে কর্মরত অবস্থায় বৈদ্যুতিক বাতির ফিলামেন্ট হিসেবে নমনীয় টাংস্টেন তৈরির প্রক্রিয়া আবিষ্কার করেন এবং ১৯১৩ সালে () এর পেটেন্ট লাভ করেন। ১৯২৮ সালে মার্কিন আদালতের সিদ্ধান্তে পেটেন্টটি বাতিল হয়ে যায়।

তথ্যসূত্র 

মৌলিক পদার্থ
অবস্থান্তর ধাতু
উচ্চতাপসহ ধাতু
ফ্রান্সেস কাম্‌বো

ফ্রান্সিস কাম্‌বো ই ব্যাটেল () (২রা সেপ্টেম্বর, ১৮৭৬ – ৩০শে এপ্রিল, ১৯৪৭) একজন রক্ষণশীল কাতালান রাজনীতিবিদ এবং স্বায়ত্তশাসিত সংস্থা লিগা রিজিওনালিস্টার প্রতিষ্ঠাতা ও কর্মীপ্রধান ছিলেন। তিনি স্পেনের সরকারে মন্ত্রী ছিলেন। তিনি বিভিন্ন শৈল্পিক ও সাংস্কৃতিক কর্মসূচীর সমর্থক ছিলেন বিশেষত গ্রীক ও লাতিন ভাষাকে কাতালানে অনুবাদ করায়।

জীবনী 
ফ্রান্সিস কাম্‌বো স্পেনের কাতালোনিয়ার বাইজ এমপোর্ডার কোমার্কার ভার্জেসে জন্মগ্রহণ করেন। তিনি ১৯০১ সালে আঞ্চলিকন রক্ষণশীল দল লিগা রিজিওনালিস্টা প্রতিষ্ঠা করেন। যারা কাতালোনিয়ার  সরকারের জন্য একটি স্বশাসিত সিস্টেম উত্থাপন করে, তাদের মধ্যে তিনি অন্যতম ছিলেন। তবে সেই সময়ে একমাত্র তিনিই কম শক্তি নিয়ে ক্যাটালোনিয়া চারটি প্রাদেশিক সত্ত্বা (কাতালোনিয়ার কমনওয়েলথ্‌) করতে সমর্থ হন। তিনি একাধিকবার স্প্যানিশ সংসদের সদস্য নির্বাচিত হন এবং দুইবার স্প্যানিশ রক্ষণশীল সরকারের মন্ত্রী হন।

তার দল লিগা কাতালান আঞ্চলিক দলগুলোর মধ্যে একমাত্র প্রতিনিধি ছিল। তবে ১৯৩১ সালে এসকুয়েরা রিপাবলিকানা দ্য কাতালুনিয়া নামক বামপন্থী জাতীয়তাবাদী দল নির্বাচনে জয়লাভ করে এবং নতুন স্বশাসিত কাতালান সরকার (কাতালানোয়ার সাধারণতন্ত্রী) গঠন করে।

স্প্যানিশ বেসামরিক যুদ্ধকালীন সময়ে তিনি প্রবাসে যাবন। তবে তখন তিনি ফ্রান্সিসকো ফ্রাঙ্কোকে সম্পূর্ণভাবে সমর্থন করেন না। পরবর্তীতে তিনি তা করেন কারণ তার ভয় ছিল যে প্রজাতন্ত্রীদের বিজয়ের ফলে বামপন্থী প্রজাতন্ত্রীদের হাতেই সোভিয়েত ইউনিয়নের নিয়ন্ত্রণ চলে যাবে।

তিনি ১৯৪৭ সালে আর্জেন্টিনায় শেষনিঃশ্বাস ত্যাগ করেন।

কাজ 

Actuació regionalista (১৯১৫)
El pesimismo español (১৯১৭)
Vuit mesos al ministeri de Foment (১৯১৯)
Visions d'Orient (১৯২৪)
La crise économique anglaise (১৯২৪)
Entorn del feixisme italià (১৯২৪)
La valoració de la pesseta (১৯২৯)
Les dictadures (১৯২৯)
Per la concòrdia (১৯২৯)
España, Cataluña y la Nueva Constitución (১৯২৯)

আরো দেখুন 
 কাতালান ভাষা
 কাতালান জাতীয়তাবাদ
 ¡কু-কাট!

তথ্যসূত্র

বহিঃসংযোগ 

  The Cambó Institute

১৮৭৬-এ জন্ম
১৯৪৭-এ মৃত্যু
বাইজ এমপোরডার ব্যক্তি
লিগা রিজিওনালিস্টার রাজনীতিবিদ
স্পেনের সরকারি মন্ত্রী
কাতালান অনুবাদক
মন্টজুইক কবরস্থানের দাফনকৃত ব্যক্তি
সাজিদা শাহ

সাজিদা বিবি শাহ  (); (জন্ম: ২৫ জুন ১৯৮৮ হায়দ্রাবাদ, সিন্ধু, পাকিস্তান) হলেন একজন পাকিস্তানি নারী ক্রিকেটার। একজন ডান-হাতি ব্যাটসম্যান এবং অফস্পিন বোলার হিসেবে খেলে থাকেন। তিনি পাকিস্তান জাতীয় নারী ক্রিকেট দলের হয়ে দুটি টেস্ট ও ৪২টি একদিনের আন্তর্জাতিক ম্যাচ খেলেছেন।

খেলোয়াড়ী জীবন
মাত্র বারো বছর বয়সে সানজিদা শাহ ২৩ জুলাই ২০০০ সালে আয়ারল্যান্ডের বিরুদ্ধে ওয়ানডে ক্রিকেটে পাকিস্তানের হয়ে আত্মপ্রকাশ করেন। তিনি উক্ত সফরে ৪টি একদিনের আন্তর্জাতিক, এবং তার প্রথম টেস্ট ম্যাচ খেলেন। উক্ত সময়ে শুধুমাত্র আয়ারল্যান্ডের মহিলাদের টেস্ট ম্যাচ হয়েছিল।

২০০১ সালে তিনি করাচীতে নেদারল্যান্ডসের বিরুদ্ধে সাতটি ওয়ানডে খেলেছেন এবং ২০০২ সালে সম্ভবত তারিখ থেকে তার খেলোয়াড়ী জীবনের শ্রেষ্ঠ মুহূর্ত ২০০৩ সালে ঘটে। এছাড়াও তিনি শ্রীলঙ্কায় শ্রীলঙ্কা বিরুদ্ধে ছয়টি ওয়ানডে খেলেছেন।

জুলাই ২০০৩ সালে নেদারল্যান্ডসে আইডব্লিউসিসি ট্রফিতে, তিনি পাকিস্তানের হয়ে পাঁচটি ম্যাচ খেলেছেেন। জাপানের বিপক্ষে উদ্বোধনী ম্যাচে তিনি মাত্র চার রান জন্য সাতটি উইকেট লাভ করেন, উইকেটগুলি ছিল জাপানি ব্যাটিং লাইন আপ মিডল অর্ডার ব্যাটসম্যানদের। এটি ছিল টুর্নামেন্টের সেরা বোলিং পারফরম্যান্স এবং নারীদের ওডিআই ম্যাচের ক্রিকেটের ইতিহাসে সেরা ইনিংস বোলিং পারফরম্যান্স। তিনি সামগ্রিকভাবে ১২টি উইকেট লাভ করেন এবং উক্ত টুর্নামেন্টের শীর্ষ উইকেটধারী হিসেবে মর্যাদা লাভ করেন।

পরের বছর, ওয়েস্ট ইন্ডিজের পাকিস্তান সফরে শাহ সাতটি ওয়ানডে খেলেছেন এবং তাদের বিরুদ্ধে একটি টেস্ট ম্যাচও। টেস্ট ম্যাচটি তার এবং (এবং পাকিস্তানের) সর্বশেষ টেস্ট ম্যাচে। last Test match to date. এরপর থেকে তিনি দক্ষিণ আফ্রিকার বিপক্ষে ২টি এশিয়া কাপ প্রতিযোগিতা এবং ৫টি ওয়ানডে খেলেছেন।

আরও দেখুন
 সানা মীর
 কানিতা জলিল

তথ্যসূত্র

বহিঃসংযোগ 

১৯৮৮-এ জন্ম
জীবিত ব্যক্তি
পাকিস্তানি মহিলা ক্রিকেটার
পাকিস্তান নারী টেস্ট ক্রিকেটার
পাকিস্তানি মহিলাদের একদিনের আন্তর্জাতিক ক্রিকেটার
বেলুচিস্তানের নারী ক্রিকেটার
হায়দ্রাবাদ, সিন্ধুর ব্যক্তি
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
কানিতা জলিল

কানিতা জলিল (); (জন্ম: ২১ মার্চ ১৯৮০) হলেন একজন পাকিস্তানি নারী ক্রিকেটার। তিনি ডানহাতি ব্যাটসম্যান এবং ডান-হাতি মিডিয়াম ফাস্ট বোলার হিসেবে পাকিস্তান জাতীয় নারী ক্রিকেট দলের হয়ে অবদান রাখছেন। জলিল এবোটাবাদের খয়বার পাখতুনে জন্মগ্রহণ করেন এবং পাকিস্তানে নারী দলের প্রতিনিধিত্ব করেছেন।

খেলোয়াড়ী জীবন 
কানিতা জলিলের একদিনের আন্তর্জাতিক ক্রিকেট প্রতিযোগীতায় ২০০৫ সালের ২৮ ডিসেম্বর শ্রীলঙ্কার বিরুদ্ধে অভিষেক হয়। এছাড়াও তিনি টুয়েন্টি২০ আন্তর্জাতিক ক্রিকেটে সবচেয়ে ছোট ফরমেটে ২০০৯ সালের ২৫ মে আয়ারল্যান্ড নারী দলের বিরুদ্ধে আত্মপ্রকাশ করেন। কানিতা ২০১৪ সালের মার্চ পর্যন্ত ৬০টি ওডিআই এবং ৪১টি টি২০ আই ম্যাচ খেলেছেন।

আরও দেখুন 
 সানা মীর
 পাকিস্তান জাতীয় ক্রিকেট দল

তথ্যসূত্র

বহিঃসংযোগ 
 
 

১৯৮৬-এ জন্ম
জীবিত ব্যক্তি
পাকিস্তানি মহিলা ক্রিকেটার
পাকিস্তানি মহিলাদের একদিনের আন্তর্জাতিক ক্রিকেটার
অ্যাবোটাবাদ থেকে আগত ক্রিকেটার
১৯৮২-এ জন্ম
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
এশিয়ান গেমসে স্বর্ণপদক বিজয়ী পাকিস্তানি
২০১৪ এশিয়ান গেমসের পদক বিজয়ী
আলমাস আকরাম

আলমাস আকরাম (); () (জন্ম: ১৫ এপ্রিল ১৯৮৮) হলেন একজন নানকানা সাহিব থেকে পাকিস্তানি জাতীয় নারী ক্রিকেটার। তিনি একজন অল-রাউন্ডার খেলোয়াড় হিসেবে পাকিস্তান জাতীয় নারী ক্রিকেট দল এর হয়ে ভূমিকা রাখছেন।

খেলোয়াড়ী জীবন 
আলমাসের আন্তর্জাতিক ক্রিকেটে অভিষেক হয় শ্রীলঙ্কার বিরুদ্ধে। এরপর তিনি আইসিসি নারী বিশ্বকাপ ২০০৯ সালে খেলেছেন। তিনি আন্তর্জাতিক পর্যায়ের পাশাপাশি ঘরোয়া পর্যায়েও ভাল খেলছেন।

আরও দেখুন 
 সানা মীর

তথ্যসূত্র

বহিঃসংযোগ 

১৯৮৮-এ জন্ম
জীবিত ব্যক্তি
পাঞ্জাবি ব্যক্তি
পাকিস্তানি মহিলা ক্রিকেটার
বেলুচিস্তানের নারী ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
সুখান ফায়েজ

সুখান ফায়েজ (; ; জন্ম: ৯ মার্চ ১৯৮৮) হলেন মুলতান থেকে আসা একজন পাকিস্তানি আন্তর্জাতিক নারী ক্রিকেটার। তিনি ঘরোয়া এবং আন্তর্জাতিক স্তরে খেলছেন। তিনি এখনও পর্যন্ত আন্তর্জাতিক স্তরে শুধুমাত্র ২টি ম্যাচ খেলেছেন।

খেলোয়াড়ী জীবন
ফায়েজের ২০০৯ সালে আন্তর্জাতিক ক্রিকেটে আগমন করেন। তিনি আইসিসি নারী বিশ্বকাপ ম্যাচে ২০০৯ সালে শুধুমাত্র ২টি ম্যাচে খেলেছেন। তিনি সেন্ট্রাল জোন ক্রিকেট দল থেকে বেশিরভাগই সময় খেলেছেন।

আরও দেখুন 
 কানিতা জলিল

তথ্যসূত্র

বহিঃসংযোগ 
 
 

জীবিত ব্যক্তি
১৯৮৮-এ জন্ম
পাকিস্তানি মহিলা ক্রিকেটার
মুলতান থেকে আগত ক্রিকেটার
পাঞ্জাবি ব্যক্তি
বেলুচিস্তানের নারী ক্রিকেটার
খাইবার পাখতুনখাওয়ার নারী ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পোলিও

পোলিওমাইলিটিজ  () এক ধরনের ভাইরাসজনিত সংক্রামক রোগ। সচরাচর এটি পোলিও নামেই সর্বাধিক পরিচিত। এক ব্যক্তি থেকে অন্য ব্যক্তি এ ধরনের ভাইরাসের মাধ্যমে আক্রান্ত হন। এ রোগে আক্রান্ত ব্যক্তি সাময়িক কিংবা স্থায়ীভাবে শারীরিক ক্ষতির সম্মুখীন হন ও তার অঙ্গ অবশ বা পক্ষাঘাতে আক্রান্ত হয়ে পড়ে। সাধারণতঃ এ সংক্রমণ শিশুসহ কিশোরদের মাঝে প্রবাহিত হয়ে থাকে। শতকরা ৯৫ ভাগেরও অধিক পোলিও আক্রান্ত রোগীর শরীরে কোন উল্লেখযোগ্য দৃশ্যমান উপসর্গ কিংবা স্বল্পমাত্রার উপসর্গ দেখা যায় না। কেবল রক্তে প্রবাহিত হয়ে আক্রান্ত হবার মাত্র কয়েকদিন পূর্বে তা দৃশ্যমান হয়। এ ভাইরাসটি মানবদেহের স্নায়ুতন্ত্রে প্রবেশ করে ও মাংসপেশীকে নিয়ন্ত্রণকারী স্নায়ুকোষকে আক্রান্ত করে। এরফলে ব্যক্তির শরীর পক্ষাঘাতে আক্রান্ত হয়। আক্রান্ত স্থানটি সাধারণতঃ পায়ে হয়ে থাকে। এছাড়াও এর ধ্বংসাত্মক প্রবণতা মানুষের মস্তিষ্কে ঘটে যা জটিল থেকে জটিলতর হয়। কখনো কখনো এটি মৃত্যুর কারণ হয়ে দাঁড়ায়। যেহেতু পোলিও শিশুদেরকেই অধিক আক্রান্ত করে, তাই এটি অপরিপক্ক পক্ষাঘাত নামে পরিচিত।

মার্কিন যুক্তরাষ্ট্রের ৩২তম রাষ্ট্রপতি ফ্রাঙ্কলিন রুজভেল্ট পোলিও আক্রান্ত ছিলেন বলে তার ডাক্তারগণ ধারণা করেছিলেন।

ইতিহাস 
পোলিওমাইলিটিজ পারিভাষিক শব্দটি প্রাচীন গ্রিক  (), অর্থ “ধূসর”,  () “রজ্জু” থেকে উৎপত্তি হয়েছে।

১৮৪০ সালে জার্মান অর্থোপেডিক সার্জন জ্যাকব হেইন সর্বপ্রথম পোলিওমাইলিটিজ আবিষ্কার করেন। এর প্রধান উপাদান পোলিওভাইরাস জীবাণুর উপস্থিতি চিহ্নিত করেন কার্ল ল্যান্ডস্টেইনার। হাজার হাজার পূর্বে কয়েকটি নির্ধারিত এলাকায় পোলিও বিরাজমান ছিল যা প্রাচীন চিত্রকর্মে উল্লেখ করা হয়েছে। ঊনবিংশ শতকের শেষার্ধ্বে ইউরোপ ও পরবর্তীকালে মার্কিন যুক্তরাষ্ট্রে ব্যাপকভাবে পোলিও মহামারি আকারে ছড়িয়ে পড়ে। বিংশ শতকে এসে এ রোগটিকে  শিশুদের প্রধান ভয়ানক রোগের তালিকায় অন্তর্ভুক্ত করা হয়। ১৯১০ সালের মধ্যে বিশ্বে নাটকীয়ভাবে পোলিও আক্রান্তদের সংখ্যা বাড়তে থাকে ও মহামারি নিয়মিতভাবে সংঘটিত হতো। বিশেষ করে শহরে গ্রীষ্মকালে এ রোগ দেখা দিতো বেশি। এ রোগে হাজারো শিশু ও কিশোরদেরকে পক্ষাঘাতে আক্রান্ত হতো। ফলে পোলিও টিকা আবিষ্কারের দিকে সকলেই ঝুকতে থাকেন। ১৯৫০-এর দশকে পোলিও টিকা আবিষ্কার হলে আক্রান্তের সংখ্যা হাজারে একজন এসে দাঁড়ায়।

প্রতিষেধক 
পোলিও টিকা খাওয়ানোর মাধ্যমে বিশ্বব্যাপী এ রোগকে নিয়ন্ত্রণ করার আপ্রাণ চেষ্টা চালানো হচ্ছে। প্রধানত বিশ্ব স্বাস্থ্য সংস্থা এ কার্যক্রমের সাথে জড়িত। সংস্থাটি টিকা কার্যক্রম পরিচালনা করায় বিশ্বের প্রায় সকল দেশ থেকে পোলিও নির্মূল করতে সক্ষমতা দেখিয়েছে। ১৯৮৮ সালে যেখানে বিশ্বব্যাপী প্রায় সাড়ে তিন লক্ষ রোগী ছিল, সেখানে ২০০৭ সালে এ সংখ্যা দাঁড়ায় মাত্র ১,৬৫২।
বিশ্ব স্বাস্থ্য সংস্থার পাশাপাশি রোটারি ইন্টারন্যাশনাল, ইউনিসেফ টিকা কার্যক্রম পরিচালনা করে বিশ্ব থেকে এ রোগ নির্মূলে অগ্রণী ভূমিকা পালন করে। কিন্তু ২০১৩ সালে বিশ্ব স্বাস্থ্য সংস্থার এক প্রতিবেদনে সিরিয়ায় এ ধরনের রোগীর সন্ধান পাওয়ায় তাদেরকে ভাবিয়ে তুলেছে।

তথ্যসূত্র

আরও পড়ুন

বহিঃসংযোগ 

 

টিকার মাধ্যমে প্রতিষেধযোগ্য রোগ
কেন্দ্রীয় স্নায়ুতন্ত্রের ব্যাধি
রাবিয়া শাহ

(); (رابیعہ شاہ) (জন্ম: ২৭ এপ্রিল ১৯৯২ করাচি) হলেন একজন পাকিস্তা্নী নারী আন্তর্জাতিক ক্রিকেটার। রাবিয়া বাহাতি ব্যাটসম্যান এবং ডানহাতি অফব্রেক বল করার পাশাপাশি একজন অনিয়ময়িত উইকেটরক্ষকের দায়িত্বও পালন করে থাকেন। রাবিয়াকে বর্তমান পাকিস্তানের জাতীয় নারী দলে অন্তর্ভুক্ত করা হয়েছে।

খেলোয়াড়ী জীবন
রাবিয়ার ওডিআই ক্রিকেট প্রতিযোগীতায় নেদারল্যান্ডস জাতীয় নারী ক্রিকেট দলের বিরুদ্ধে কলম্বো ২০১১ সালের ২৮ এপ্রিল অভিষেক হয়েছিল। তবে এর আগে তিনি আন্তর্জাতিকভাবে টি২০ আই ম্যাচে অভিষেক হয়। এখনও পর্যন্ত তিনি ১১টি ওয়ানডে এবং ৭টি টি২০ আই ম্যাচ খেলেছেন।

তথ্যসূত্র

জীবিত ব্যক্তি
পাকিস্তানি মহিলা ক্রিকেটার
পাকিস্তানি মহিলাদের একদিনের আন্তর্জাতিক ক্রিকেটার
১৯৯২-এ জন্ম
করাচি থেকে আগত ক্রিকেটার
করাচির নারী ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
রোটারী ইন্টারন্যাশনাল

রোটারি ইন্টারন্যাশনাল ব্যবসায়িক ও পেশাদার ব্যক্তিদের নিয়ে গড়ে উঠা বিশ্বব্যাপী সেবামূলক সংগঠন। উচ্চস্তরের মানদণ্ড, সমাজ সেবা ও আন্তর্জাতিক বোঝাপড়ায় এ সংগঠনের ভূমিকা অপরিসীম। প্রত্যেক ব্যবসায়িক ও পেশাদার ক্লাব থেকে একজন ব্যক্তি রোটারী ক্লাবের সদস্য হয়ে থাকেন। শিকাগোর মার্কিন অ্যাটর্নি পল পি. হ্যারিস ১৯০৫ সালে এ সংগঠনটি প্রতিষ্ঠা করেন যা বিশ্বের অন্যতম প্রাচীন সেবাধর্মী প্রতিষ্ঠানরূপে স্বীকৃত। প্রাতিষ্ঠানিক ভিত্তি, ব্যবসায় ও পেশাদারী পর্যায়ে উচ্চ নৈতিক মূল্যবোধ গঠন এবং বিশ্বব্যাপী ফেলোশীপ প্রদানের মহান ব্রত নিয়ে আদর্শ সেবাপ্রদানকল্পে এ সংগঠনটি গঠন করেন। প্রতিষ্ঠাকালীন সময়েই এ সংগঠনের সদস্যপদের জন্য সীমারেখা নির্দিষ্ট করে যান। একবিংশ শতকের শুরুতে বিশ্বের দুই শতাধিক দেশ ও ভৌগোলিক এলাকায় ১.২২ মিলিয়নেরও অধিক সদস্য রয়েছে।

মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত। ঘূর্ণায়মান পদ্ধতিতে সদস্যদের কার্যালয়ে সভা অনুষ্ঠিত হয় বিধায় এর নাম রোটারী রাখা হয়েছে। শুরুতে এটি ইন্টারন্যাশনাল অ্যাসোসিয়েশন অব রোটারী ক্লাবস নামে পরিচিত ছিল। ১৯২২ সালে এর নামকরণ করা হয় রোটারী ইন্টারন্যাশনাল। কিন্তু বিশ্বের অন্যান্য দেশে এ সংগঠনটি রোটারী ক্লাব নামে পরিচিত। বিভিন্ন জনকল্যাণমূখী সেবামূলক প্রকল্প গ্রহণের পাশাপাশি ১৯২৮ সালে রোটারী ফাউন্ডেশন গঠন করা হয়। ফাউন্ডেশনের অর্থায়ণে বিদেশে পড়াশোনার জন্য বৃত্তি, মানবধর্মী প্রকল্পে অর্থবরাদ্দ এবং রোটারীয়ানদেরকে বিদেশ সফরে নিয়ে যাওয়া হয়।

তথ্যসূত্র

আরও পড়ুন 
  In his 2008 thesis, Brendan Goff notes that this book is "the only complete treatment of service clubs in academic literature".
  Goff's 2008 doctoral dissertation, which departs from Charles' earlier work in its emphasis on the international aspects of Rotary International.
 Lewis, Su Lin, “Rotary International’s ‘Acid Test’: Multi-ethnic Associational Life in 1930s Southeast Asia,” Journal of Global History, 7 (July 2012), 302–34.

বহিঃসংযোগ 

 Rotary International official website
 Rotary International in Great Britain and Ireland official website
 Canadian Rotary Collaboration for International Development official website
 Rotarians Of Amateur Radio - ROAR - The International Fellowship of Rotarians of Amateur HAM Radio
 Esperanto Rotary

১৯০৫-এ প্রতিষ্ঠিত
সিদরা আমীন

সিদরা আমীন (); (জন্ম: ৭ এপ্রিল ১৯৯২ লাহোর, পাঞ্জাব) হলেন একজন পাকিস্তা্নী নারী আন্তর্জাতিক ক্রিকেটার। আমীন ২০১১ সালের পাকিস্তান জাতীয় নারী ক্রিকেট দলের হয়ে আন্তর্জাতিক ক্রিকেটে তার আত্মপ্রকাশ করেন। একজন ডান-হাতি ব্যাটসম্যান হিসেবে তিনি ২০১৩ সালের নারী ক্রিকেট বিশ্বকাপে ৪টি ম্যাচ খেলেছেন।

খেলোয়াড়ী জীবন
আমীনের একদিনের আন্তর্জাতিক ক্রিকেটে শ্রীলঙ্কার বিরুদ্ধে ২০১১ সালের ২৬ এপ্রিল অভিষেক হয়। এছাড়াও তার আন্তর্জাতিক টি২০ আই ম্যাচে অভিষেক হয় ২৪ এপ্রিল ২০১১। মূলত তিনি একজন ব্যাটসম্যান হিসেবে জাতীয় দলে খেলছেন।

তথ্যসূত্র

জীবিত ব্যক্তি
পাকিস্তানি মহিলা ক্রিকেটার
পাকিস্তানি মহিলাদের একদিনের আন্তর্জাতিক ক্রিকেটার
১৯৯২-এ জন্ম
লাহোর থেকে আগত ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
২০২২ এশিয়ান গেমসের ক্রিকেটার
এশিয়ান গেমসে পাকিস্তানের প্রতিযোগী